Aalborg DH's østrigske spiller Tanja Logvin blev skadet i gårsdagens kamp mod Randers, som nordjyderne vandt 33-25. En scanning i dag visete, at hun allerede er klar til kamp om to til tre uger

Der blev stille i Gigantium, da ADH's storspiller Tanja Logvin faldt til jorden og grædende blev båret fra banen. Holdet var midt i første halvleg på vinderkurs, men jublen blev for en stund afbrudt, da Logvin i en skudsituation trådte forkert på sin fod og vrikkede om. Onsdag blev hun scannet på PrivatHospitalet Skørping. - Scanningen viste heldigvis, at der ikke var noget galt med akillessenen, men at der var tale om en hævelse i foden og ikke en gang en forstrækning, fortæller Aalborg DH's fysioterapeut Ulrik Andersen til TV2/NORD. Allerede torsdag vil Logvin kunne begynde at genoptræne sin fod med let cykling og andre øvelser med foden. Herefter vil hun blive testet inden hun om to til tre uger er klar til igen af trække i ADH-trøjen. - Hun kan godt støtte på foden, men den er stadig øm, så derfor laver vi kun lette øvelser i begyndelsen, siger Ulrik Andersen til TV2/NORD.